

VŠEOBECNE ZÁVÄZNÉ NARIADENIE

OBCE TOPOREC č. 2/2014

o nakladaní s komunálnym odpadom

a drobným stavebným odpadom na území obce Toporec

**VŠEOBECNE ZÁVÄZNÉ NARIADENIE**

**č. 2/2014**

o nakladaní s komunálnymi odpadmi a drobnými stavebnými odpadmi vrátane

biologicky rozložiteľných kuchynských a reštauračných odpadov od

prevádzkovateľa kuchyne a elektroodpadov z domácností na území obce

Toporec

**Obecné zastupiteľstvo v obci Toporec na základe ustanovenia § 4, ods. 3 písm. f/ a § 6,**

**ods. 1 zákona SNR č. 369/1990 Zb. o obecnom zriadení v znení neskorších predpisov a §**

**39, ods. 6 zákona č. 223/2001 Z. z. o odpadoch a o zmene a doplnení niektorých zákonov**

**v znení neskorších predpisov a o zmene a doplnení niektorých zákonov (ďalej len**

**„zákona o odpadoch“) vydáva toto všeobecne záväzné nariadenie (ďalej len VZN).**

I. Časť

Úvodné ustanovenia

**§ 1**

**Pôsobnosť nariadenia**

1. Toto VZN vymedzuje práva a povinnosti orgánov obce, pôvodcov a držiteľov odpadov v

oblasti nakladania s komunálnym odpadom, vrátane separovane zbieraných zložiek

komunálneho odpadu a vrátane biologicky rozložiteľných kuchynských a reštauračných

odpadov od prevádzkovateľa kuchyne, a s drobnými stavebnými odpadmi, a

elektroodpadmi z domácností na území obce a práva a povinnosti právnických a

fyzických osôb pri predchádzaní vzniku odpadov a pri nakladaní s odpadmi na celom

území obce**.**

2. Toto nariadenie sa vydáva s cieľom stanoviť pre obec vhodný systém nakladania s

komunálnymi odpadmi vrátane objemných odpadov a odpadov z domácností s obsahom

škodlivín a drobnými stavebnými odpadmi.

3. Ustanovenia tohto VZN sú účinné na celom území obce.

**§ 2**

**Základné pojmy**

1. **Odpadom** je hnuteľná vec, ktorej sa jej držiteľ zbavuje, chce sa jej zbaviť alebo je povinný sa jej zbaviť v súlade s osobitnými predpismi.

2. **Pôvodca odpadu** je každý, koho činnosťou odpad vzniká, alebo ten, kto vykonáva

úpravu, zmiešanie alebo iné úkony s odpadmi, ak ich výsledkom je zmena povahy alebo

zloženia odpadov.

3. **Držiteľ odpadu** je pôvodca odpadu alebo fyzická osoba, alebo právnická osoba, u ktorej sa

odpad nachádza.

4. **Nebezpečné odpady** sú také odpady, ktoré majú jednu alebo viac nebezpečných

vlastností.

5. **Komunálne odpady** sú odpad z domácností vznikajúce na území obce pri činnosti

fyzických osôb a odpady podobných vlastností a zloženia, ktorých pôvodcom je

právnická osoba alebo fyzická osoba – podnikateľ, okrem odpadov vznikajúcich pri

bezprostrednom výkone činností tvoriacich predmet podnikania alebo činnosti právnickej

osoby alebo fyzickej osoby- podnikateľa; za odpady z domácností sa považujú aj odpady

z nehnuteľností slúžiacich fyzickým osobám na ich individuálnu rekreáciu, napríklad zo

záhrad, chát, chalúp alebo na parkovanie alebo uskladnenie vozidla používaného pre

potreby domácností, najmä z garáží, garážových stojísk a parkovacích stojísk.

Komunálnymi odpadmi sú aj všetky odpady vznikajúce v obci pri čistení verejných

komunikácií a priestranstiev, ktoré sú majetkom obce alebo v správe obce, a taktiež pri

údržbe verejnej zelene vrátane parkov a cintorínov a ďalšej zelene na pozemkoch

právnických osôb, fyzických osôb a občianskych združení.

6. **Nakladanie s odpadom** je zber odpadov, preprava, zhodnocovanie a zneškodňovanie

odpadu vrátane dohľadu nad týmito činnosťami a nasledujúcej starostlivosti o miesta

zneškodňovania a zahŕňa aj konanie vo funkcii obchodníka a sprostredkovateľa.

7. **Zhodnocovanie odpadov** je činnosť, ktorej hlavným výsledkom je prospešné využitie

odpadu za účelom nahradiť iné materiály vo výrobnej činnosti alebo v širšom

hospodárstve alebo pripravenosť odpadu na plnenie tejto funkcie.

8. **Zneškodňovaním odpadu** je každá činnosť, ktorá nie je zhodnocovaním, aj vtedy ak je

druhotným výsledkom činnosti spätné získanie látok alebo energie.

9. **Zber odpadu** je zhromažďovanie odpadu od iných osôb vrátane predbežného triedenia

a dočasného uloženia odpadu na účely prepravy do zariadenia na spracovanie odpadov.

10. **Zložka komunálnych odpadov** je ich časť, ktorú možno mechanicky oddeliť a zaradiť

ako samostatný druh odpadu.

11. **Skládka odpadov** je miesto alebo zariadenie, ktoré je určené k trvalému uloženiu

odpadov za účelom ich zneškodnenia.

12. **Elektroodpad** z domácností je elektroodpad, ktorý pochádza z domácností fyzických

osôb a z obchodných, priemyselných, inštitucionálnych a iných zdrojov, ktorý je svojím

zložením a množstvom podobný tomu, ktorý pochádza z domácností fyzických osôb.

13. **Biologicky rozložiteľné komunálne odpady** sú všetky druhy biologicky rozložiteľných

odpadov, ktoré je možné zaradiť do skupiny 20 Komunálne odpady podľa Katalógu

odpadov.

14. **Organizácia zodpovedná za zber komunálnych odpadov** je organizácia, ktorá

disponuje s potrebným technickým, materiálnym a personálnym zabezpečením výkonu

požadovanej činnosti a platným príslušným súhlasom orgánu štátnej správy odpadového

hospodárstva a má uzatvorenú zmluvu podľa § 39 ods. 10 zákona č. 223/2001 Z. z.

o odpadoch v znení neskorších predpisov (ďalej len „zákon o odpadoch“).

15. **Program odpadového hospodárstva** je základný plánovací dokument pre riadenie

odpadového hospodárstva obce Toporec v oblasti nakladania s komunálnymi odpadmi

a drobnými stavebnými odpadmi, spracovávaný a aktualizovaný na základe zákona

o odpadoch, určujúci najmä smerovanie a ciele odpadového hospodárstva a opatrenia na

ich dosiahnutie.

16. **Prevádzkovateľ kuchyne** je fyzická osoba - podnikateľ alebo právnická osoba, ktorá

prevádzkuje zariadenie spoločného stravovania.

17. **Množstvový zber** je zber komunálnych odpadov a drobných stavebných odpadov, pri

ktorom ich pôvodca platí poplatok ustanovený podľa osobitného zákona vo výške, ktorá

je priamo úmerná množstvu týchto odpadov vyprodukovaných pôvodcom odpadu za

daný čas.

II. Časť

**§ 3**

**Spoločné ustanovenia**

1. Každý je povinný nakladať s odpadmi alebo inak s nimi zaobchádzať v súlade so

všeobecne záväzným nariadením obce; ten, komu vyplývajú z rozhodnutia alebo

povolenia vydaného na základe zákona povinnosti, je povinný nakladať s odpadmi alebo

inak s nimi zaobchádzať aj v súlade s týmto rozhodnutím alebo povolením.

2. Každý je povinný nakladať s odpadom alebo inak s ním zaobchádzať takým spôsobom,

ktorý neohrozuje zdravie ľudí a nepoškodzuje životné prostredie, a to tak aby

nedochádzalo k:

a) riziku znečistenia vody, ovzdušia, pôdy, rastlín a živočíchov,

b) obťažovaniu okolia hlukom alebo zápachom a

c) nepriaznivému vplyvu na krajinu alebo miesta osobitného významu.

3. Zakazuje sa:

a) uložiť alebo ponechať odpad na inom mieste ako na mieste na to určenom v súlade so

zákonom a týmto VZN,

b) zneškodniť odpad alebo zhodnotiť odpad inak ako v súlade so zákonom,

c) zneškodniť odpad vypúšťaním a vhadzovaním do vodného recipienta, zneškodňovať

odpad spôsobom injektáže čerpateľných odpadov do vrtov, baní, prírodných úložísk a

zneškodniť odpad ukladaním do povrchových nádrží.

d) riediť a zmiešavať jednotlivé druhy nebezpečných odpadov alebo nebezpečné odpady s

odpadmi, ktoré nie sú nebezpečné za účelom zníženia koncentrácie prítomných

škodlivín,

e) opotrebované batérie a akumulátory, ako aj ostatný elektroodpad zmiešavať s odpadmi

z domácností,

f) vypúšťať odpadové oleje do povrchových vôd, podzemných vôd a do kanalizácie,

g) uložiť alebo vypúšťať odpadové oleje a vypúšťať akékoľvek zostatky po spracovaní

odpadov olejov do pôdy.

h) ukladať horúci popol do zberných nádob

i) ukladať do zberných nádob stavebný odpad, kamene, železo.

4. Pôvodca odpadu a obec sú povinní vypracovať a dodržiavať schválený program

odpadového hospodárstva pokiaľ tento je spracovaný.

5. Pôvodca alebo držiteľ komunálnych odpadov a drobných stavebných odpadov je

povinný:

a) zapojiť sa do systému zberu komunálnych odpadov v obci,

b) užívať zberné nádoby zodpovedajúce systému zberu komunálnych odpadov v obci,

c) ukladať komunálne odpady alebo ich oddelené zložky a drobné stavebné odpady na

účely ich zberu na miesta určené obcou a do zberných nádob zodpovedajúcich

systému zberu komunálnych odpadov v obci.

6. Vykonávať zber, prepravu, zhodnocovanie alebo zneškodňovanie komunálnych odpadov

a drobných stavebných odpadov s výnimkou biologicky rozložiteľného kuchynského

a reštauračného odpadu od prevádzkovateľa kuchyne na území obce môže len

organizácia zodpovedná za zber komunálnych odpadov, s ktorou má obec uzatvorenú

zmluvu na vykonávanie tejto činnosti. Vykonávať kompostovanie biologicky

rozložiteľného odpadu môžu obyvatelia obce v súlade s § 8 tohto nariadenia.

7. Obec Toporec zabezpečuje aktuálnosť programu odpadového hospodárstva na základe

monitoringu existujúceho stavu odpadového hospodárstva (predpísaná evidencia,

analýzy), sledovaním vývojových trendov v oblasti legislatívy a technológií pre

spracovanie odpadov a plnením svojich zákonných povinností.

8. Obec zabezpečuje fakturáciu za odvoz odpadu právnickým osobám na území obce, na

základe uzatvorených zmlúv s právnickými osobami.

III. Časť

Systém zberu a prepravy komunálneho odpadu, spôsob separovaného zberu jednotlivých

zložiek komunálneho odpadu, spôsob nakladania s drobnými stavebnými odpadmi a inými

komunálnymi odpadmi

**§ 4**

**Komunálny odpad a jeho zložky**

Komunálnymi odpadmi sú odpady z domácností a podobné odpady z obchodov, priemyslu,

inštitúcií vrátane ich zložiek zo separovaného zberu.

VZN upravuje podrobnosti nakladania s nasledovnými zložkami komunálneho odpadu.

a) Druhy KO z podskupiny SEPAROVOVANE ZBIERANÉ ZLOŽKY KO:

- 20 01 01 papier O

- 20 01 02 sklo O

- 20 01 08 biologicky rozložiteľný kuchynský a reštauračný odpad O

- 20 01 10 šatstvo O

- 20 01 11 textílie O

- 20 01 13 rozpúšťadlá N

- 20 01 14 kyseliny N

- 20 01 15 zásady N

- 20 01 17 fotochemické látky N

- 20 01 19 pesticídy N

- 20 01 21 žiarivky a iný odpad obsahujúci ortuť N

- 20 01 23 vyradené zariadenia obsahujúce chlórfluórované

uhľovodíky N

- 20 01 25 jedlé oleje a tuky O

- 20 01 26 oleje a tuky iné ako uvedené v 20 01 25 N

- 20 01 27 farby, tlačiarenské farby, lepidlá a živice obsahujúce

nebezpečné látky N

- 20 01 28 farby, tlačiarenské farby, lepidlá a živice iné ako uvedené

v 20 01 27 N

- 20 01 29 detergenty obsahujúce nebezpečné látky N

- 20 01 30 detergenty iné ako uvedené v 20 01 29 O

- 20 01 33 batérie a akumulátory uvedené v 16 06 01, 16 06 02

alebo 16 06 03 a netriedené batérie a akumulátory

obsahujúce tieto batérie N

- 20 01 34 batérie a akumulátory iné ako uvedené v 20 01 33

O

- 20 01 35 vyradené elektrické a elektronické zariadenia iné ako

uvedené v 20 01 21 a 20 01 23, obsahujúce

nebezpečné časti N

- 20 01 36 vyradené elektrické a elektronické zariadenia iné ako

uvedené v 20 01 21, 20 01 23 a 20 01 35 O

- 20 01 37 drevo obsahujúce nebezpečné látky N

- 20 01 38 drevo iné ako uvedené v 20 01 37 O

- 20 01 39 plasty O

- 20 01 40 kovy O

b) Druhy KO z podskupiny ODPADY ZO ZÁHRAD A Z PARKOV (VRÁTANE

ODPADU Z CINTORÍNOV):

- 20 02 01 biologicky rozložiteľný odpad O

- 20 02 02 zemina a kamenivo O

- 20 02 03 iné biologicky nerozložiteľné odpady O

c) Druhy KO z podskupiny INÉ KOMUNÁLNE ODPADY:

- 20 03 01 zmesový komunálny odpad O

- 20 03 02 odpad z trhovísk O

- 20 03 03 odpad z čistenia ulíc O

- 20 03 04 kal zo septikov O

- 20 03 06 odpad z čistenia kanalizácie O

- 20 03 07 objemný odpad O

- 20 03 99 komunálne odpady inak nešpecifikované O

d) Druhy KO z podskupiny OBALY (VRÁTANE ODPADOVÝCH OBALOV

ZO SEPAROVANÉHO ZBERU KO):

- 15 01 01 obaly z papiera a lepenky O

- 15 01 02 obaly z plastov O

- 15 01 03 obaly z dreva O

- 15 01 04 obaly z kovu O

- 15 01 05 kompozitné obaly O

- 15 01 07 obaly zo skla O

**§ 5**

**Umiestnenie nádob na odpad**

1. Vlastník / správca, resp. nájomca/ nehnuteľnosti je povinný zriadiť vyhradené miesto pre

zberné nádoby. Pri jeho určovaní musí dbať, aby:

a/ k vyhradenému miestu bol zabezpečený bezpečný prístup a dostatočný priestor na

vhodnú manipuláciu s nádobami,

b/ nebol narušený vzhľad okolia a hygiena prostredia,

c/ nádoby neboli umiestnené na náveternej strane v blízkosti okien, detských ihrísk,

frekventovaných miest a pod.,

d/ nádoby boli umiestnené na spevnenom podklade,

e/ nádoby neboli umiestnené trvalo na chodníku, komunikácii alebo parkovisku.

2. Fyzickým osobám, právnickým osobám a fyzickým osobám - podnikateľom sa prísne

zakazuje premiestňovať zberné nádoby, vyprázdňovať ich, alebo vyberať si časti odpadu.

3. Miesto stáleho i dočasného umiestnenia nádob na odpad pri bytových domoch určí majiteľ

/správca, resp. nájomca/ nehnuteľnosti po prerokovaní s obcou Toporec .

4. Na chodníkoch, parkoviskách a komunikáciách možno nádoby ponechať iba na dobu

nevyhnutnú na ich vyprázdnenie. Po vyprázdnení sa musia nádoby ihneď umiestniť na

vyhradené miesto. Výnimku môže povoliť obec Toporec.

5. V prípadoch, ak nastanú okolnosti, ktoré znemožňujú prístup a vyprázdnenie nádob na

odpad, je majiteľ /správca, resp. nájomca/ nehnuteľnosti povinný postarať sa o ich

premiestnenie a následne po ich vyprázdnení uloženie nádob na vyhradené miesto.

6. Užívatelia zberných nádob sú povinní udržiavať v ich okolí poriadok a čistotu. Na

miestach hromadného umiestnenia zberných nádob je zakázané ich premiestňovanie.

**§ 6**

**Systém zberu a prepravy komunálnych odpadov**

Zbernými nádobami určenými na zber zmesových komunálnych odpadov v obci sú:

a) 110 litrové vrecia

b) 110 litrové nádoby

Zber smetných nádob uskutočňuje podľa harmonogramu zvozu oprávnená organizácia

zodpovedná za zber KO.

Každá domácnosť po zaplatení ročného poplatku za komunálny obdrží známku, ktorú si umiestní (nalepí) na zbernú nádobu. Domácnosti, ktorá nebude mať takto označenú KUKA nádobu nebude uskutočňovaný vývoz odpadu. Známka je platná jeden kalendárny rok. (Príloha č. 1 VZN )

Organizácia zodpovedná za zber komunálnych odpadov vykonávaním zberu, prepravou

a zneškodňovaním komunálnych odpadov a drobných stavebných odpadov je povinná:

a) vyprázdňovať zberné nádoby odpadov tak, aby nedošlo k hygienickým, bezpečnostným,

ekologickým a iným závadám, príp. ku škode na majetku,

b) po vyprázdnení zberné nádoby umiestniť späť na pôvodné miesto,

c) v prípade rozsypania odpadov pri vyprázdňovaní zberných nádob, tieto odstrániť,

d) v prípade poškodenia zbernej nádoby pri manipulácii zabezpečiť jej opravu alebo

výmenu do 3 dní,

e) predkladať obci výkaz o množstve odpadov, s ktorými nakladal počas tohto obdobia,

jeho druhovej skladbe, o spôsobe nakladania s týmto odpadom, o spôsobe jeho

využitia (vrátane množstva vyseparovaného KO), úpravy alebo zneškodňovania,

prípadne o inom spôsobe nakladania s týmito odpadmi,

f) zabezpečovať vývoz objemného odpadu, drobného stavebného odpadu a biologicky

rozložiteľného odpadu v rozsahu a za podmienok uvedených v tomto nariadení ,

g) uskutočňovať v súlade s harmonogramom vývoz zberných nádob

h) uskutočňovať v súlade s harmonogramom vývozov vriec na separované zložky, ktoré

obsahujú určenú zložku,

i) priebežne pri svojej činnosti sledovať zloženie komunálnych odpadov a je povinná

ohlásiť obci každú podstatnú (dlhodobú) zmenu v zložení a podieloch odpadov

z obalov.

**§ 7**

**Separovaný zber odpadu**

1. Obec vykonáva triedený zber komunálnych odpadov pre:

a) papier, plasty, kovy, sklo,

2. Organizácia separovaného zberu je nasledovná:

**Papier:**

čistý papier, noviny, časopisy, kartón  
**do vreca nevkladajte**: papier špinavý a mastný

**Sklo:**

prázdne sklenené fľaše  
**do vreca nevkladajte**: porcelán, zrkadlá, autosklo, drôtené sklo, žiarovky a žiarivky, sklo kombinované s iným materiálom, črepy a úlomky /rozbité/ tabuľové sklo

**PET fľaše:**

plastové fľaše od nápojov - zlisujte stlačením.  
**do vreca nevkladajte:** plastové fľaše znečistené od motorových olejov alebo iných ropných látok a chemikálií

**Kovové obaly:**

plechovky od alko a nealko nápojov - zlisujte stlačením.  
**do vreca nevkladajte:** kovové obaly kombinované s iným obalom napríklad zubné pasty a pod.

**Tetrapak:**

škatuľové obaly od nápojov (džúsy, mlieko) - zlisujte stlačením.  
**do vreca nevkladajte:** špinavé obaly od iných nečistôt ako bol pôvodný obsah /olej , blato ./

**Zmiešané plasty:**

fólie, sáčky, plastové fľaše, prepravky, plastové stoličky, plastové hračky, fľaše od aviváže a čistiacich prostriedkov, obaly z jogurtov a potravín, obaly od drogérie...  
**do vreca nevkladajte:** PVC plasty a odpadové potrubia, plastové fľaše od motorových olejov, podlahové krytiny, laminát, matrace, hygienické potreby.

**ZÁSADY SEPAROVANÉHO ZBERU:**  
1. Komunálny odpad, ktorý nie je umiestnený v odpadových nádobách a ani vo vreciach na to určených, nebude vyvezený.  
2. Nádoby s odpadom a vrecia vykladajte pred bránu v deň vývozu.  
3. Druhotné suroviny môžu byt umiestnené aj v iných ako plastových vreciach.  
4. Vrecia na separovaný zber nezaväzujte.  
5. V deň vývozu odpadu sa zber môže uskutočniť aj vo večerných hodinách.

**§ 8**

**Biologicky rozložiteľný komunálny odpad**

Biologicky rozložiteľný komunálny odpad sa zhodnocuje kompostovaním.

V rodinných domoch, záhradách a chalupách si občan prednostne kompostuje BRKO

formou domáceho kompostovania.

Ak má občan väčšie množstvo zeleného BRKO (lístie, konáre, burina, tráva), ktoré nie je

schopný skompostovať v domácom kompostovisku, prípadne nemá možnosť domáceho

kompostovania, môže takýto BRKO priviesť na obcou určené miesto /priestor

za cintorínom/. Každý občan obce Toporec môže zelený BRKO bezplatne odovzdať v

areáli určenom na zber bioodpadu.

Kompostovať možno: kvety, trávu, lístie, drevený odpad zo strihania a orezávania

krovín a stromov, vypletá burina, pozberové zvyšky z pestovania, zhnité ovocie

a zelenina, piliny, drevná štiepka, hobliny, drevný popol, šupy z čistenia zeleniny

a ovocia, kávové a čajové zvyšky, vaječné škrupiny, starý chlieb, zvyšky jedla, škrupinka

z orecha, vlasy, chlpy, potraviny po záručnej dobe alebo inak zhodnotené.

Obec Toporec nezaviedla a nezabezpečuje vykonávanie triedeného zberu biologicky

rozložiteľného komunálneho odpadu na obecnej úrovni. Obec si uplatňuje výnimku

z povinnosti zaviesť a zabezpečovať vykonávanie triedeného zberu biologicky

rozložiteľného komunálneho odpadu na obci podľa §39 ods. 18 písm. b) bod 3. zákona

o odpadoch.

Je zakázané ukladať bioodpad zo záhrad a parkov do zberných nádob na komunálny

odpad, na iné miesta než určené alebo ho spaľovať (mimo dreveného odpadu).

**§ 9**

**Biologicky rozložiteľný kuchynský a reštauračný odpad od prevádzkovateľa kuchyne**

1. Za nakladanie s biologicky rozložiteľným kuchynským a reštauračným odpadom od

prevádzkovateľa kuchyne je zodpovedný prevádzkovateľ kuchyne.

2. Biologicky rozložiteľný kuchynský a reštauračný odpad sa zakazuje ukladať do nádob

určených na zber komunálnych odpadov.

3. Náklady spojené so zberom, skladovaním, prepravou a spracovaním vrátane nákladov na

zberné kontajnery a iné obaly hradí prevádzkovateľ kuchyne (nie sú súčasťou miestneho

poplatku).

4. Zber a zberné nádoby na biologicky rozložiteľný kuchynský a reštauračný odpad musia

spĺňať požiadavky ustanovené nariadením č. 1069/2009 a nariadenia EP a Rady č.

852/2004 o hygiene potravín.

5. Prevádzkovateľ kuchyne musí primerane zabezpečiť skladovanie odpadu do doby

odovzdania na jeho spracovanie tak, aby sa k obsahu kontajnera nedostali hlodavce a iné

živočíchy ani verejnosť.

6. Zberné nádoby musia byť umiestené v areáli prevádzkovateľa kuchyne.

7. Frekvencia zberu musí byť v súlade s hygienickými predpismi zohľadňujúc aj teploty

prostredia (leto/zima), pričom v letnom období frekvencia zberu musí byť vyššia.

8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale

prostredníctvom tretieho subjektu, musí mať na tento účel s ním uzatvorenú zmluvu

a zároveň musí ísť o subjekt, ktorý je oprávnený na nakladanie s týmto odpadom, pričom

sa vyžaduje, aby tento subjekt spĺňal aj osobitné požiadavky v zmysle zákona č. 39/2007

Z. z. o veterinárnej starostlivosti v znení neskorších predpisov, a aby mala schválenie na

vykonávanie činnosti spracovania týchto odpadov príslušnou Regionálnou veterinárnou

a potravinovou správou.

9. Prevádzkovateľ kuchyne je povinný oznámiť obci, či nakladanie s týmto odpadom si

zabezpečuje sám alebo prostredníctvom tretieho subjektu, s ktorým uzatvoril zmluvu,

a ktorý má potrebné oprávnenie na nakladanie s týmto odpadom.

10.Pri nakladaní s týmto odpadom je prevádzkovateľ kuchyne povinný postupovať v súlade

s hierarchiou odpadového hospodárstva.

11. Prevádzkovateľ kuchyne je povinný dodržiavať zákaz kŕmenia zvierat kuchynským

a reštauračným odpadom, okrem kožušinových zvierat.

**§ 10**

**Drobný stavebný odpad a objemný odpad**

1. Drobný stavebný odpad (ďalej len DSO) môže mať objem do 1m3 ročne od jednej

fyzickej osoby (4 členná rodina = 4m3 drobného stavebného odpadu ročne). Ak je

vyprodukovaný väčší objem takéhoto odpadu (nad 1m3 ročne od fyzickej osoby), napr.

v rámci prestavby bytu, považuje sa za objemný odpad, a fyzická osoba si musí od obce

objednať likvidáciu tohto odpadu za osobitnú odplatu, ktorá nie je súčasťou miestneho

poplatku.

2. K drobnému stavebnému odpadu patria v malom množstve zmesi betónu, tehál,

obkladačiek, dlaždíc, keramiky a pod.

3. Držitelia DSO sú povinní odpad prednostne vytriediť na jednotlivé zložky: sklo, kovy,

plasty, papier a lepenku.

4. Zakazuje sa ukladať drobný stavebný odpad (DSO) do zberných nádob na zmesový

komunálny odpad alebo vedľa nich.

5. Objemný odpad predstavujú komunálne odpady, ktoré sa svojou veľkosťou nevojdú do

klasickej nádoby na zmesový odpad. Sú to hlavne nábytky, staré okná, dvere, nádoby,

plechové rúry, opotrebované pneumatiky, ak sú súčasťou KO a podobne.

6. Zakazuje sa odkladať objemný odpad (nábytok, dvere, koberce, umývadlá, vane a pod.)

vedľa zberných nádob na pravidelný zber komunálneho odpadu a na verejné

priestranstvá obce.

7. Obec zabezpečuje informovanosť obyvateľov o zbere DSO a objemného odpadu vopred

osobitným oznamom, pričom využije všetky možnosti informačného systému obce (na

úradnej tabuli, informačných tabuliach, obecnom rozhlase, webovej stránke obce/

8. Obec zabezpečuje podľa potreby, najmenej dvakrát do roka (na jar a na jeseň) zber

a prepravu objemného odpadu v obci.

**§ 11**

**Odpad s obsahom škodlivín (odpadové motorové a mazacie oleje, farbivá, chemikálie**

**a iné nebezpečné odpady)**

1. Jednotlivé zložky odpadu s obsahom škodlivín sú ich držitelia povinní vytrieďovať

z komunálneho odpadu a zabezpečiť ich dočasné bezpečné zhromaždenie.

2. Do skupiny odpadov s obsahom škodlivín patrí: rozpúšťadlá, staré farby, lepidlá, živice,

laky, kyseliny, zásady, fotochemické látky, pesticídy a chemické prípravky na

ošetrovanie rastlín a drevín, umelé hnojivá, detergenty (pracie prášky, čistiace

prostriedky), drevo obsahujúce nebezpečné látky, handry znečistené olejom, farbami,

obaly znečistené nebezpečnými látkami a pod.

3. Odpad s obsahom škodlivín (nebezpečný odpad) je zakázané ukladať do zberných nádob

alebo vedľa nich a na verejné priestranstvá obce.

4. Obec zabezpečuje podľa potreby, najmenej dvakrát do roka zber a prepravu oddelene

vytriedených odpadov z domácností s obsahom škodlivín (nebezpečný odpad).

5. Obec zabezpečuje informovanosť obyvateľov o zbere nebezpečného odpadu vopred

osobitným oznamom, pričom využije všetky možnosti informačného systému obce (na

úradnej tabuli, informačných tabuliach, obecnom rozhlase, webovej stránke obce a pod.).

**§ 12**

**Elektroodpad**

1. Elektroodpad z domácností je elektroodpad, ktorý pochádza z domácností fyzických

osôb a z obchodných, priemyselných, inštitucionálnych a iných zdrojov, ktorý je svojím

zložením a množstvom podobný tomu, ktorý pochádza z domácnosti fyzických osôb.

Patria sem: napr. televízory, rádiá, počítačová, kancelárska a telekomunikačná technika,

videá, diskmany, digitálne hodinky, gameboye, variče, ohrievače, kávovary, práčky,

elektromotory, ručné elektrické náradie atď.

2. Elektroodpad je zakázané ukladať do zberných nádob alebo vedľa nich a na verejné

priestranstvá obce.

3. Obec zabezpečuje podľa potreby, najmenej dvakrát do roka zber a prepravu oddelene

vytriedených elektroodpadov z domácností.

4. Občania môžu odovzdať elektroodpad z domácností organizácii zodpovednej za zber

tohto odpadu, ktorá v obci zabezpečuje oddelený zber.

5. Obec zabezpečuje informovanosť obyvateľov o zbere elektroodpadu vopred osobitným

oznamom, pričom využije všetky možnosti informačného systému obce (na úradnej

tabuli, informačných tabuliach, obecnom rozhlase, webovej stránke obce a pod.).

6. Zakazuje sa odovzdať elektroodpad iným subjektom (napr. pouliční zberači a pod.), ktorí

nemajú uzatvorenú zmluvu na vykonávanie tejto činnosti s obcou.

**§ 13**

**Batérie a akumulátory**

1. Obec zabezpečuje najmenej dvakrát do roka zber a prepravu použitých batérií

a akumulátorov. Obec zabezpečuje informovanosť obyvateľov o zbere použitých batérií a

akumulátorov vopred osobitným oznamom, pričom využije všetky možnosti

informačného systému obce (na úradnej tabuli, informačných tabuliach, obecnom

rozhlase, webovej stránke obce a pod.).

2. Občania môžu odovzdať použité batérie a akumulátory aj na predajných miestach

u distribútora batérií a akumulátorov alebo na iných zberných miestach zriadených

v súlade so zákonom o odpadoch.

3. Použité batérie a akumulátory je zakázané ukladať do zberných nádob alebo vedľa nich

a na verejné priestranstvá obce.

4. Zakazuje sa odovzdať použité batérie a akumulátory iným subjektom (napr. pouliční

zberači a pod.), ktorí nemajú uzatvorenú zmluvu na vykonávanie tejto činnosti s obcou.

**§ 14**

**Humánne a veterinárne lieky nespotrebované fyzickými osobami**

1. Zakazuje sa nespotrebované lieky ukladať do zberných nádob alebo vedľa nich a na

verejné priestranstvá obce.

2. Nespotrebované lieky je potrebné odovzdať do verejných lekární, ktoré sú povinné ich

zhromažďovať.

**§ 15**

**Textil**

1. Pod textilom vhodným na zber sa rozumie:

- čisté a suché šatstvo (všetky druhy odevov, prikrývky, deky, posteľnú bielizeň),

- topánky (topánky iba v pároch, nezničené)

- doplnky k oblečeniu (čiapky, šále a pod.)

2. Textil môžu občania odovzdať do špeciálnych zberných nádob na textil.

3. Vykonávať zber, prepravu, zhodnocovanie a zneškodňovanie odpadu z textilu môže len

organizácia zodpovedná za zber KO, ktorá má uzatvorenú zmluvu na vykonávanie tejto

činnosti s obcou.

**§ 16**

**Kal zo septikov a odpadov zo žúmp**

1. Zber, prepravu a zneškodnenie kalov zo septikov môžu vykonávať len osoby a

organizácie, ktoré majú na túto činnosť oprávnenie.

2. Majitelia septikov alebo ich iní užívatelia ako nájomcovia, správcovia a pod. sú povinní

zabezpečiť na vlastné náklady odvoz a zneškodnenie kalov prostredníctvom oprávnenej

osoby alebo organizácie.

3. Za nakladanie s odpadovými vodami (odvoz a čistenie) zhromažďovanými v žumpách

zodpovedá vlastník žumpy alebo producent týchto vôd.

4. Každý majiteľ je povinný po dobu 3 rokov viesť evidenciu a uschovávať doklady

o zabezfpečení vývozu kalu zo septika oprávnenou osobou a o jeho bezpečnom

znečkodnení. Porušenie tejto povinnosti je priestupkom podľa § 80 ods. 1 písm.

b/zákona o odpadoch. Každý majiteľ žumpy alebo producent odpadových vôd

zhromažďovaných v žumpe je povinný po dobu 3 rokov viesť evidenciu a uschovávať

doklady o zabezpeení vývozu žumpy a o bezpečnom zneškodnení odpadových vôd.

Porušenie tejto povinnosti je priestupkom podľa § 7 ods. 1 písm. j) zákona o vodách.

**§ 17**

**Ostatné odpady**

1. Zemina a kamenivo bez obsahu nebezpečných látok sa využíva pre potreby obce pri

hrubých terénnych úpravách a stavebných prácach alebo sú zneškodňované na skládke

odpadov.

**§ 18**

**Množstvový zber**

1. Množstvový zber na území obce zavedie obec pre právnickú osobu alebo fyzickú

osobu podnikateľa, ktorá o jeho zavedenie požiada formou ohlásenia.

2. Ohlásenie k zavedeniu množstvového zberu podáva právnická alebo fyzická osoba –

podnikateľ do 30 dní odo dňa vzniku poplatkovej povinnosti za komunálne odpady a

drobné stavebné odpady.

IV. Časť

**§ 19**

**Výkon štátnej správy**

**Obec**

Obec vo veciach štátnej správy odpadového hospodárstva:

a) prejednáva priestupky v odpadovom hospodárstve (§ 80 ods. 3 písm. a) zákona

o odpadoch ),

b) poskytuje držiteľovi resp. pôvodcovi odpadu informácie o umiestnení zariadení na

nakladanie s odpadmi na území obce,

c) dáva v stavebnom konaní vyjadrenie k zamýšľanému spôsobu nakladania s odpadmi

zo stavebnej činnosti s výnimkou drobného stavebného odpadu

V. Časť

**§ 20**

**Priestupky**

1. Priestupku sa dopustí ten, kto:

a) zneškodní odpad alebo zhodnotí odpad v rozpore so zákonom o odpadoch (§ 18 ods.

3 písm. b) zákona o odpadoch),

b) uloží odpad na iné miesto, než na miesto určené obcou (§ 18 ods. 3 písm. a) a § 39

ods. 5 písm. c) zákona o odpadoch ),

c) nesplní oznamovaciu povinnosť (§ 18 ods. 6 zákona o odpadoch),

d) neposkytne obcou požadované údaje (§ 39 ods. 9 zákona o odpadoch) súvisiace

s nakladaním s komunálnym odpadom a drobným stavebným odpadom,

e) nakladá so stavebnými odpadmi alebo s odpadmi z demolácií v rozpore s § 40c

zákona o odpadoch.

2. Za priestupok podľa ods. 1 písm. a) až d) možno uložiť pokutu do výšky 165 eur.

3. Priestupky podľa ods. 1 písm. a) až d) prejednáva obec a výnosy z pokút uložených za

priestupky sú príjmom rozpočtu obce.

4. Na priestupky a ich prejednávanie sa vzťahujú všeobecné právne predpisy a to zákon č.

372/1990 Zb. o priestupkoch v znení neskorších predpisov.

**§ 21**

**Pokuty právnickým osobám**

1. Starosta obce môže uložiť právnickej osobe pokutu do výšky 3 319 eur, ak právnická

osoba poruší povinnosti vyplývajúce z tohto VZN. Pokuta je príjmom obce.

2. Pokutu možno uložiť do dvoch mesiacov odo dňa, kedy sa starosta dozvedel o tom, kto sa

konania podľa ods. 1 dopustil (najneskôr však do jedného roka odo dňa, keď k porušeniu

povinnosti došlo). Na prejednávanie a ukladanie pokút sa vzťahujú všeobecné predpisy

o správnom konaní (zákon č. 71/1967 Zb. o správnom konaní).

VI. Časť

**§ 22**

**Kontrola**

Kontrolu dodržiavania ustanovení tohto VZN vykonáva obec prostredníctvom starostu a poslancov OZ.

VII. Časť

**§ 23**

**Záverečné ustanovenia**

1. Prijatím tohto VZN sa ruší VZN č. 1 /2004 o nakladaní s komunálnym odpadom

a drobným stavebným odpadom schválené Uznesením OZ č. 5/2014 a) na území obce

Toporec.

2. Toto VZN schválilo Obecné zastupiteľstvo v obci Toporec dňa 10.11.2014 pod číslom

44/2014. Podrobnosti určovania miestneho poplatku za komunálne odpady a drobné

stavebné odpady sú upravené v iných nariadeniach.

3. Účinnosť nadobudne 15-tým dňom po schválení obecným zastupiteľstvom.

V Toporci 10.11.2014

........................................

PhDr. Jozef Potanko

starosta obce Toporec

Dátum vyvesenia na oznamovacej tabuli a internetovej stránke 25.11.2014

Dátum schválenia VZN o nakladaní s komunálnym odpadom a drobným stavebným

odpadom na území obec Toporec : 10.11.2014

Dátum účinnosti VZN o nakladaní s komunálnym odpadom a drobným stavebným odpadom

na území obec Toporec od : 25.11.2014

Príloha č. 1

